VALSTYBINĖ ENERGETIKOS REGULIAVIMO TARYBA

NUTARIMAS

DĖL VALSTYBINĖS ENERGETIKOS REGULIAVIMO TARYBOS 2009 M. LIEPOS 22 D. NUTARIMO NR. O3-107 „DĖL KOGENERACINIŲ JĖGAINIŲ ŠILUMOS IR ELEKTROS ENERGIJOS SĄNAUDŲ ATSKYRIMO METODIKOS PATVIRTINIMO“ pakeitimo

2023 m. sausio 20 d. Nr. O3E-61

Vilnius

Vadovaudamasi Lietuvos Respublikos energetikos įstatymo 8 straipsnio 11 dalies 2 punktu bei atsižvelgdama į Valstybinės energetikos reguliavimo tarybos (toliau – Taryba) Šilumos ir vandens departamento Šilumos gamintojų ir konkurencijos skyriaus 2023 m. sausio 11 d. pažymą Nr. O5E-28 „Dėl Valstybinės energetikos reguliavimo tarybos 2009 m. liepos 22 d. nutarimo Nr. O3-107 „Dėl Kogeneracinių jėgainių šilumos ir elektros energijos sąnaudų atskyrimo metodikos patvirtinimo“ pakeitimo“, Taryba n u t a r i a:

1. Pakeisti Kogeneracinių jėgainių šilumos ir elektros energijos sąnaudų atskyrimo metodiką, patvirtintą Tarybos 2009 m. liepos 22 d. nutarimu Nr. O3-107 „Dėl Kogeneracinių jėgainių šilumos ir elektros energijos sąnaudų atskyrimo metodikos patvirtinimo“ (toliau – Metodika):

1.1.	Pakeisti Metodikos V skyrių ir jį išdėstyti nauja redakcija:

„V SKYRIUS

KOGENERACINĖS JĖGAINĖS PELNO (NUOSTOLIŲ)

DALIES PERSKIRSTYMO TVARKA

23. Kogeneracinės jėgainės pelno (nuostolių) dalies perskirstymas vykdomas, kai Kogeneracinė jėgainė faktiškai vykdė elektros energijos gamybos veiklą. Faktiškai vykdoma elektros energijos gamybos veikla laikoma, kai per ataskaitinį laikotarpį, kuris apima dvejus paskutinius finansinius metus, kurių vertinimas dar nebuvo atliktas (toliau – Ataskaitinis laikotarpis), pagamintas elektros energijos kiekis sudaro ne mažiau kaip 20 proc. nuo maksimalaus galimo pagaminti elektros energijos kiekio (įvertinant, kad įrenginys per metus veikia 8600 val.).

24. Perskirstomą Kogeneracinės jėgainės pelno (nuostolių) dalį, priskiriamą šilumos gamybos veiklai, nustato pelno (nuostolių) rizikos koeficientas (toliau – PNK), kuris apskaičiuojamas pagal priklausomybę:

(1)

Kur:

Pajš ‒ Ataskaitinio laikotarpio finansinių metų, už kuriuos pateiktos reguliuojamosios veiklos ataskaitos su nepriklausomo auditoriaus išvada ar reguliuojamosios veiklos ataskaitų patikros ataskaita ir (ar) išvada arba metinės finansinės atskaitomybės ataskaitos (taikomos motyvuotu ūkio subjekto prašymu Kogeneracinėms jėgainėms, jei jose yra vykdoma daugiau veiklų nei šilumos ir (ar) elektros gamyba ir jei yra ženklių skirtumų tarp finansinės ir reguliavimo apskaitos dėl įmonės veiklos specifikos), laikotarpiais gautos šilumos energijos gamybos Kogeneracinėje jėgainėje veiklos pajamos (tūkst. Eur);

PajT ‒ Ataskaitinio laikotarpio finansinių metų, už kuriuos pateiktos reguliuojamosios veiklos ataskaitos su nepriklausomo auditoriaus išvada ar reguliuojamosios veiklos ataskaitų patikros ataskaita ir (ar) išvada arba metinės finansinės atskaitomybės ataskaitos (taikomos motyvuotu ūkio subjekto prašymu Kogeneracinėms jėgainėms, jei jose yra vykdoma daugiau veiklų nei šilumos ir (ar) elektros gamyba ir jei yra ženklių skirtumų tarp finansinės ir reguliavimo apskaitos dėl įmonės veiklos specifikos), laikotarpiais gautų Kogeneracinės jėgainės visų veiklų pajamų suma (tūkst. Eur);

n – paskutiniai Ataskaitinio laikotarpio metai.

25. Kogeneracinės jėgainės pelno (nuostolių) dalies perskirstymo, priklausomai nuo Kogeneracinėje jėgainėje gauto pelno (nuostolių) dydžio, tvarka:

25.1. Apskaičiuojama Kogeneracinės jėgainės visų veiklų be šilumos gamybos veiklos pagrįsta investicijų grąža pagal priklausomybę:

;	(2)

Kur:

– Kogeneracinės jėgainės visų veiklų be šilumos gamybos veiklos pagrįsta investicijų grąža (tūkst. Eur);

Kogeneracinės jėgainės ilgalaikio turto įsigijimo vertė Ataskaitinio laikotarpio pabaigoje (tūkst. Eur);

– Ataskaitinio laikotarpio pabaigai galiojančioje šilumos kainoje įvertinta AŠŠ turto įsigijimo vertė (įvertinant AŠŠ turto vertės pokyčius pagal Metodikos ir Šilumos kainų nustatymo metodikos nuostatas) (tūkst. Eur);

WACC – elektros sektoriuje taikoma protingumo kriterijų atitinkanti investicijų grąžos norma, apskaičiuota taikant šilumos bazinių kainų ar perskaičiuotų šilumos kainų dedamųjų projekto pateikimo metu Tarybos viešai skelbiamus duomenis investicijų grąžos normai apskaičiuoti (%). Nuosavo kapitalo grąža (%) apskaičiuojama pagal Investicijų grąžos normos nustatymo metodikos, patvirtintos Tarybos 2015 m. rugsėjo 22 d. nutarimu Nr. O3-510 „Dėl Investicijų grąžos normos nustatymo metodikos patvirtinimo“, 9 punktą, formulėse naudojamam dydžiui (finansinio sverto neturinti beta βU) nustatyti taikant šios metodikos 9.3.4 papunktį (%).

25.2. Pelno (nuostolių) paskirstymas:

25.2.1. Šilumos gamybai priskiriamo pelno paskirstymas nėra atliekamas, jei tenkinama sąlyga:

(3)

Kur:

P(N) – Kogeneracinės jėgainės visų veiklų pelnas (nuostoliai) už Ataskaitinį laikotarpį (aritmetinis Ataskaitinio laikotarpio finansinių metų vidurkis), gautas naudojant Kogeneracinės jėgainės ilgalaikį turtą, tūkst. Eur;

– Kogeneracinės jėgainės Ataskaitiniu laikotarpiu galiojusiose šilumos kainose įvertintos investicijų grąžos aritmetinis vidurkis (tūkst. Eur);

– vadovaujantis Šilumos kainų nustatymo metodikos 72 punktu nustatomos ūkio subjekto šilumos (produkto) gamybos Ataskaitinio laikotarpio papildomų pajamų, gautų dalyvaujant šilumos aukcione ir viršijančių leistiną gauti pajamų apimtį, atitinkamoje centralizuoto šilumos tiekimo sistemoje (toliau – CŠT) sumos aritmetinis Ataskaitinio laikotarpio finansinių metų vidurkis, tenkantis šilumos gamybos Kogeneracinėje jėgainėje veiklai, ar CŠT, kuriose neveikia nė vienas nepriklausomas gamintojas, vadovaujantis Šilumos kainų nustatymo metodikos 71 punktu apskaičiuotas laikotarpių atitinkančių Ataskaitinį laikotarpį investicijų grąžos skirtumas, tenkantis šilumos gamybos Kogeneracinėje jėgainėje veiklai (tūkst. Eur). Papildomos pajamos, gautos dalyvaujant šilumos aukcione atitinkamoje CŠT, tenkančios šilumos gamybos Kogeneracinėje jėgainėje veiklai, apskaičiuojamos kaip Kogeneracinės jėgainės dalyvaujant šilumos aukcione gautų pajamų ir leistinoje gauti pajamų apimtyje įvertintų Kogeneracinės jėgainės sąnaudų skirtumas. CŠT, kuriose neveikia nė vienas nepriklausomas gamintojas, atveju šilumos gamybos Kogeneracinėje jėgainėje veiklai tenkantis investicijų grąžos skirtumas apskaičiuojamas pagal atitinkamo laikotarpio šilumos gamybos Kogeneracinėje jėgainėje gautų pajamų ir šilumos tiekimo veiklos gautų pajamų proporciją.

25.2.2. jei P(N) atitinka (4) formulėje nurodytą sąlygą, Šilumos gamybai priskiriama pelno dalis (Se(š)) apskaičiuojama pagal (5) formulę:

(4)
;	(5)

Kur:

Se(š) – pelno dalis, priskiriama šilumos gamybai (tūkst. Eur).

25.2.3. jei Kogeneracinė jėgainė per Ataskaitinį laikotarpį veikė nuostolingai:

0;	(6)

25.2.3.1. Šilumos gamybai priskiriama nuostolių dalis nuo bendrų Kogeneracinės jėgainės nuostolių apskaičiuojama pagal formulę:

;	(7)

25.2.3.2. Kogeneracinės jėgainės kitoms veikloms be šilumos gamybos veiklos ateinantį Ataskaitinį laikotarpį nustatomas ) dydis yra didinamas Kogeneracinės jėgainės kitoms veikloms be šilumos gamybos veiklos nuostolio dydžiu (Se(e)), nustatomu pagal formulę:

= (1	(8)

Kur:

Se(e) – nuostolių dalis, priskiriama Kogeneracinės jėgainės visoms veikloms be šilumos gamybos veiklos (tūkst. Eur).

26. Atliekant Kogeneracinės jėgainės visų veiklų pelno (nuostolių) perskirstymą įvertinami veiklos rezultatų pokyčiai, susiję su teisės aktų, reglamentuojančių ūkio subjekto veiklą, reikalavimais.

27. Šilumos gamybai priskiriamas įvertinamas Šilumos kainų nustatymo metodikos 741 punkte nustatyta tvarka. Reguliuojamiems NŠG ir šilumos tiekėjams CŠT sistemose, kuriose veikia NŠG (išskyrus šilumos poreikio piko pajėgumų ir rezervinės galios užtikrinimo paslaugą), mažinant (didinant) Leistiną gauti pajamų apimtį ateinančius dvejus metus puse dydžio atitinkamoje CŠT sistemoje.“

1.2. Pakeisti Metodikos 28 punktą ir jį išdėstyti taip:

„28. Nepriklausomiems šilumos gamintojams, parduodantiems technologiniame procese susidarančią šilumą (ne bendrame elektros ir šilumos gamybos cikle), AŠŠ formuojamas pagal Metodikos III ir IV skyriuose pateiktus principus, taikant biokuru kūrenamo AŠŠ rodiklius.“

2. Nustatyti, kad:

2.1. Šio nutarimo 1.1 papunkčiu pakeisto Metodikos V skyriaus nuostatos taikomos šilumos bazinių kainų ir perskaičiuotų šilumos kainų dedamųjų projektams, pateiktiems po reguliuojamosios veiklos ataskaitų už 2021 m. ir vėlesnius ataskaitinius laikotarpius pateikimo dienos.

2.2. Taryba per 2 mėnesius nuo šio nutarimo įsigaliojimo dienos raštu pateikia turimą informaciją apie nuo 2021 m. sausio mėn. galiojančiose šilumos kainų dedamosiose įvertintas kogeneracinių jėgainių sąnaudas ir technologinius rodiklius šilumos tiekėjams, kurių šilumos kainų dedamosios nustatytos vadovaujantis iki 2021 m. liepos 31 d. galiojusia Metodikos redakcija arba kurių šilumos kainų dedamosios vadovaujantis nuo 2021 m. rugpjūčio 1 d. galiojusia Metodikos redakcija nustatytos iki šio nutarimo įsigaliojimo dienos.

2.3. Šilumos tiekėjams, kuriems pagal Šilumos kainų nustatymo metodikos, patvirtintos Tarybos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, 71 punktą šilumos bazinių kainų dedamųjų nustatymo ar jų perskaičiavimo metu atliekamas faktinės dvejų finansinių metų investicijų grąžos ir reguliuojančiosios institucijos nustatytos investicijų grąžos neatitikties vertinimas už 2020–2021 m. laikotarpį, Metodikos V skyriuje numatytas pelno (nuostolių) rizikos koeficiento vertinimas atliekamas tik už 2021 m. Vėlesni laikotarpiai vertinami Metodikos V skyriuje nustatyta tvarka už dvejus metus.

Tarybos pirmininkas	Renatas Pocius